b'\n_START_ARTICLE_\nBiodizel\n_START_SECTION_\nUporaba\n_START_PARAGRAPH_\nBiodizel se lahko v ve\xc4\x8dini dizelskih motorjev z vbrizgavanjem goriva uporablja v \xc4\x8disti obliki (B100) ali pa se me\xc5\xa1a s fosilnimi gorivi v poljubni koncentraciji. Novej\xc5\xa1i motorji, kjer so prisotni zelo visoki tlaki (29000 psi) so tovarni\xc5\xa1ko omejeni z me\xc5\xa1anicami do B5 ali B20, odvisno od proizvajalca. Biodizel ima druga\xc4\x8dne topne lastnosti kot fosilni dizel in lahko razgradi tesnila in cevi, narejene iz naravne gume, kar se pojevlja predvsem pri vozilih, proizvedenih pred letom 1992, v primeru, da proizvodi iz gume, ki so v stiku z gorivom, \xc5\xa1e niso bili zamenjani zaradi staranja in obrabe. Zamenjujejo se z izdelki, ki temeljijo na fluoroelastomerih, ki z biodizlom ne reagirajo. Biodizel razgrajuje ostanke fosilnega dizla v ceveh za dovod goriva in tako lahko zama\xc5\xa1i filtre za gorivo, \xc4\x8de je prehod s fosilnega na biodizel prehiter. Zaradi tega je kmalu po prvem prehodu na biodizel priporo\xc4\x8dljiva zamenjava filtrov .\n_START_SECTION_\nDistribucija\n_START_PARAGRAPH_\nV Zdru\xc5\xbeenih dr\xc5\xbeavah Amerike uporaba biodizla nara\xc5\xa1\xc4\x8da vse od leta 2005, ko je bil uveden zakon o energetiki. V Veliki Britaniji obstaja obligacija za dobavitelje, ki je predpisovala obvezno vklju\xc4\x8devanje 5% goriv, pridobljenih iz obnovljivih virov \xc5\xbee do leta 2010. Za dizelsko gorivo to realno pomeni 5% biodizla (B5).\n_START_SECTION_\nUporaba v avtomobilih in odziv proizvajalcev\n_START_PARAGRAPH_\nLeta 2005 je Chrysler, takrat \xc5\xa1e del DaimlerChrysler, dal na ameri\xc5\xa1ki trg v prodajo Jeep Liberty CRD s 5% biodizel me\xc5\xa1anico, s \xc4\x8dimer je nakazal vsaj delno priznavnje ustreznosti biodizla kot sprejemljiv dodatek gorivu. Leta 2007 je DaimlerChrysler nato najavil pove\xc4\x8danje garancije za uporabo do 20% biodizla v primeru, da se kakovost biogoriv v Zdru\xc5\xbeenih dr\xc5\xbeavah Amerike standardizira._NEWLINE_Volkswagen-ov koncern je podal izjavo, ki nakazuje, da se ve\xc4\x8d njihovih modelih lahko uporablja me\xc5\xa1anice B5 in B100, proizvedene iz semena oljne ogr\xc5\xa1\xc4\x8dice, v primeru, da je olje skladno s standardom EN 14214. Uporaba omenjenega goriva ne onemogo\xc4\x8di uveljavljanja garancije za navedene modele._NEWLINE_Mercedes Benz dovoljuje uporabo biodizla le do B5, uradno zaradi\xc2\xa0\xc2\xbbproizvodnih pomanjkljivosti\xc2\xab. Morebitnih po\xc5\xa1kodb, ki bi jih povzro\xc4\x8dila goriva z ve\xc4\x8djim dele\xc5\xbeem biodizla, garancija ne krije._NEWLINE_V mestu Halifax (Nova \xc5\xa0kotska), so se leta 2004 odlo\xc4\x8dili posodobiti svoj mestni promet in uvesti vozni park, ki ga bo v celoti poganjal biodizel na osnovi ribjega olja. Po za\xc4\x8detnih mehanskih te\xc5\xbeavah in nekaj letih izbolj\xc5\xa1av so uspeli uspe\xc5\xa1no posodobiti celoten sistem._NEWLINE_Leta 2007 je McDonalds v Veliki Britaniji napovedal proizvodnjo biodizla iz odpadnega olja kot stranskega produkta njihovih restavracij, s \xc4\x8dimer bodo poganjali vozni park za lastne potrebe.\n_START_SECTION_\nUporaba v \xc5\xbeelezni\xc5\xa1kem prometu\n_START_PARAGRAPH_\nPri Britanski \xc5\xbeelezni\xc5\xa1ki dru\xc5\xbebi Virgin Trains so kot prvi v dr\xc5\xbeavi predstavili\xc2\xa0\xc2\xbbvlak na biodizel\xc2\xab, ki je bil predelan tako, da je omogo\xc4\x8dal uporabo me\xc5\xa1anice 80% fosilnega dizla in 20% biodizla._NEWLINE_Dru\xc5\xbeba Royal Train je 15. septembra 2007 izvedla svojo prvo vo\xc5\xbenjo, pri kateri je bil vlak poganjan s 100% biodizlom, ki ga je dobavljal Green Fuels Ltd. Njegova kraljeva visokost, vali\xc5\xbeanski princ, in direktor Green Fuels, James Hygate, sta bila prva potnika na omenjenem vlaku. Po letu 2007 dru\xc5\xbeba Royal Train uspe\xc5\xa1no uporablja 100% biodizel (B100) za svojo celotno floto._NEWLINE_Podobno je leta 2008 \xc5\xbeelezni\xc5\xa1ka dru\xc5\xbeba v vzhodnem Washingtonu, ki je v dr\xc5\xbeavni lasti, izvedla preizkus z me\xc5\xa1anico 25% biodizla in 75% fosilnega dizla, ki ga je dobavljala od proizvajalca, name\xc5\xa1\xc4\x8denega vzdol\xc5\xbe proge. Vlak je bil poganjan z biodizlom, ki je deloma proizveden iz oljne repice, ki se goji v kmetijskih regijah mimo katerih linija te\xc4\x8de._NEWLINE_Tudi Disneyland je leta 2007 za\xc4\x8del s posodabljanjem parka vlakov za uporabo me\xc5\xa1anice B98, oziroma 98% biodizla. Projekt se je za\xc4\x8dasno zaustavil leta 2008 zaradi te\xc5\xbeav pri shranjevanju goriva in je bil ponovno zagnan v januarju 2009, ko je Disneyland napovedal modifikacijo vseh vlakov. Vozni park je gnan z biodizlom, izdelanim iz odpadnega olja za kuhanje na osnovi soje.\n_START_SECTION_\nUporaba v letalstvu\n_START_PARAGRAPH_\nNa \xc4\x8de\xc5\xa1kem je potekal test z letalom, ki ga je v celoti napajal biodizel. Obstaja \xc5\xa1e nekaj drugih nedavnih testiranj z uporabo biogoriva, vendar so bila v ve\xc4\x8dini uporabljana goriva iz drugih obnovljivih virov._NEWLINE_7. novembra 2011 je dru\xc5\xbeba United Airlines izvedla prvi komercialni let na svetu z uporabo biogoriva Solajet\xe1\xb5\x80\xe1\xb4\xb9 Solazyme iz alg. Boeing 737-800 je poganjala me\xc5\xa1anica 40% Solajet goriva in 60% fosilnega letalskega goriva. Komercialni Eco-skies let 1403 je vzletel na letali\xc5\xa1\xc4\x8du Huston ob 10:30 in je pristal na \xc4\x8cika\xc5\xa1kem letali\xc5\xa1\xc4\x8du ob 13:03.\n_START_SECTION_\nUporaba za ogrevalne sisteme\n_START_PARAGRAPH_\nBiodizel se lahko uporablja kot gorivo za ogrevanje za doma\xc4\x8do in komercialno rabo; v uporabi je me\xc5\xa1anica kurilnega olja in biodizla, ki je standardiziran in obdav\xc4\x8den nekoliko druga\xc4\x8de kot dizel za uporabo v transportu. To gorivo je ponekod poznano kot\xc2\xa0\xc2\xbbbioheat\xc2\xab, ki je registrirana znamka Nacionalnega Odora za Biodizel (NBB) in National Biodiesel Research Alliance (NORA) v Zdru\xc5\xbeenih dr\xc5\xbeavah Amerike ter Columbia Fuels v Kanadi. Kurilni biodizel je ravno tako na volje v razli\xc4\x8dnih me\xc5\xa1anicah. ASTM 396 priznava me\xc5\xa1anice, ki vsebujejo do 5% biodizla kot ekvivalent \xc4\x8distemu fosilnemu gorivu. Veliko uporabnikov uporablja me\xc5\xa1anice, ki vsebujejo do 20% biodizla in trenutno potekajo raziskave o vplivih na zmogljivost ogrevalnih sistemov pri uporabi me\xc5\xa1anic z vi\xc5\xa1jim dele\xc5\xbeem biodizla._NEWLINE_Te\xc5\xbeave se lahko pojavijo pri starej\xc5\xa1ih pe\xc4\x8deh, ki vsebuejo gumijaste dele, katere lahko biodizel po\xc5\xa1koduje oziroma razgradi, sicer pa pe\xc4\x8di ve\xc4\x8dinoma omogo\xc4\x8dajo kurjenje biodizla brez dodatnih modifikacij. Kljub temu je potrebno biti pozoren, saj biodizel lahko raztopi ostanke predhodno uporabljanega fosilnega goriva, kar lahko zama\xc5\xa1i filtre in cevi za dovod goriva, zato je potrebna zamenjava filtrov. Drugi na\xc4\x8din je uporaba biodizla kot me\xc5\xa1anice, pri kateri postopoma zni\xc5\xbeujemo dele\xc5\xbe fosilnega goriva. Ker se ostanki tako razgrajujejo po\xc4\x8dasneje, je manj verjetno, da pride do zama\xc5\xa1itve sistema. Pozitivni u\xc4\x8dinek tega je, da se zaradi topilnih lastnosti pe\xc4\x8d o\xc4\x8disti sama in postane na splo\xc5\xa1no bolj u\xc4\x8dinkovita. Raziskava opisuje laboratorijske teste in testiranje na terenu z uporabo \xc4\x8distega biodizla in me\xc5\xa1anice z biodizlom kot kurilnim oljem v kuri\xc5\xa1\xc4\x8dih na olje. Andrew J. Robertson je v Zdru\xc5\xbeenem kraljestvu na Biodiesel EXPO 2006 predstavil svojo raziskavo o biodizlu in predlagal uporabo B20, kar bi lahko zmanj\xc5\xa1alo CO\xe2\x82\x82 emisije britanskih gospodinjstev za 1,5 tone na leto._NEWLINE_Zakon, sprejet v \xc4\x8dasu mandata guvernerja Massachusettsa, Devala Patricka, je zahteval uporabo 2% biodizla v vseh kurilnih oljih za doma\xc4\x8do uporabo do leta 2010 in 5% biodizla do leta 2013. Podoben zakon je bil sprejet tudi v New Yorku.\n_START_SECTION_\nZgodovinsko ozadje\n_START_PARAGRAPH_\nTransesterifikacijo z rastlinskim oljem sta \xc5\xbee leta 1853 izvedla znanstvenika E. Duffy in J. Patrick, kar je ve\xc4\x8d let, preden je dizlov motor sploh postal funkcionalno uporaben. Prvi model Rudolfa Diesla, ki je imel en 3 m velik cilinder in vztrajnik, je bil v Augsburgu v Nem\xc4\x8diji 10. avgusta leta 1893 pognan na ara\xc5\xa1idovo olje. V spomin na ta dogodek je 10. avgust razgla\xc5\xa1en za Mednarodni dan biodizla._NEWLINE_Ve\xc4\x8dkrat se omenja, da je Diesel motor zasnoval za uporabo ara\xc5\xa1idovega olja, kar pa ne dr\xc5\xbei. Dizel je v objavi navedel, da je:\xc2\xa0\xc2\xbbdru\xc5\xbeba Otto na razstavi v Parizu leta 1900 (Exsposition Universelle) predstavila dizlov motor, ki je deloval z uporabo ara\xc5\xa1idovega olja zaradi zahtev francoskih oblasti. Tekel je tako tiho, da so ga ljudje komaj opazili. Motor sam je bil zgrajen za uporabo mineralnega olja, nato pa je deloval z uporabo rastlinskega olja brez da bi ga bilo potrebno modificirati. Francoske oblasti so izvajale testiranja mo\xc5\xbenosti uporabe ara\xc5\xa1idovega olja za proizvodnjo elektri\xc4\x8dne energije za uporabo v industriji; ara\xc5\xa1idi rastejo v velikih koli\xc4\x8dinah v francoskih afri\xc5\xa1kih kolonijah in se tam z lahkoto gojijo.\xc2\xab. Diesel je kasneje izvedel ve\xc4\x8d s tem povezanih raziskav in postal naklonjen ideji. Leta 1912 je dejal:\xc2\xa0\xc2\xbbUporaba rastlinskih olj se trenutno morda zdi nepomembna, vendar lahko ta olja s\xc4\x8dasoma postanejo ravno tako pomembna kot so danes izdelki iz fosilnih olj in premoga.\xc2\xab._NEWLINE_Kljub \xc5\xa1iroki uporabi fosilnih goriv je \xc5\xbee med letoma 1920 in 1930 in kasneje med 2. svetovno vojno vladalo veliko zanimanje za uporabo rastlinskega olja v motorjih z notranjim zgorevanjem. V tem \xc4\x8dasu je veliko dr\xc5\xbeav testiralo uporabo rastlinskih olj, med drugim Belgija, Francija, Italija, Zdru\xc5\xbeeno kraljestvo, Portugalska, Brazilija, Argentina in Kitajska. Problemi, ki so se pri tem pojavljali, so bili povezani z ve\xc4\x8djo viskoznostjo rastlinskih olj v primerjavi s fosilnimi gorivi, kar je bil vzrok za slabo razpr\xc5\xa1itev goriva ter koksanje injektorjev, zgorevalnih komor in ventilov. Da bi se tem te\xc5\xbeavam izognili, se je olje predgrevalo, me\xc5\xa1alo s fosilnimi gorivi ali etanolom ali pa se je uporabila piroliza in pokanje olja._NEWLINE_31. avgusta leta 1937 je univerza G. Chavanne v Bruslju pridobila patent 422.877 za\xc2\xa0\xc2\xbbPostopek za transformacijo rastlinskega olja za uporabo za goriva\xc2\xab\xc2\xa0(fr. "Proc\xc3\xa9d\xc3\xa9 de Transformation d\'Huiles V\xc3\xa9g\xc3\xa9tales en de Vue Leur Utilisation comme Carburants "). Ta patent je opisoval alkoholizacijo (pogosto poznano kot transesterifikacijo) rastlinskega olja z uporabo etanola (omenjen je tudi metanol) z namenom lo\xc4\x8devanja ma\xc5\xa1\xc4\x8dobnih kislin in glicerola z zamenjavo glicerola s kratkimi linearnimi alkoholi. Postopek \xc5\xa1tejemo kot prvi primer pridobivanja biodizla na na\xc4\x8din, kot ga poznamo danes._NEWLINE_Naslednji mejnik je leta 1977 postavil brazilski znanstvenik Expedito Parente, ki je izumil in predlo\xc5\xbeil patent za prvi industrijski patent za proizvodnjo biodizla. Proces je ozna\xc4\x8den kot postopek za izdelavo biodizla po mednarodnih zahtevah, s standardizirano indentiteto in kvaliteto in je edini, ki je potrjen s strani avtomobilske industrije. Od leta 2010 Parente-jevo podjetje Tecbio sodeluje s podjetji Boeing in NASA, da bi certificirali nov Parente-jev produkt, bio-kerozin._NEWLINE_Raziskave na podro\xc4\x8dju transesterifikacije , uporabe in izbolj\xc5\xa1av (do primerljivosti s fosilnimi gorivi) son\xc4\x8dni\xc4\x8dnega olja so se za\xc4\x8dele leta 1979 v Ju\xc5\xbeni Afriki. Leta 1983, ko so bila motorna testiranja kon\xc4\x8dana, je bil proces tudi objavljen na mednarodni ravni. Tehnologijo ju\xc5\xbenoafri\xc5\xa1kih agrikulturnih in\xc5\xbeenirjev je privzelo avstrijsko podjetje Gaskoks in postavilo prvo pilotno proizvodnjo biodizla v novembru 1987, prvo tovarno za industrijsko proizvodnjo pa aprila 1989, ki je lahko predelala 30.000 ton oljne ogr\xc5\xa1\xc4\x8dice na leto._NEWLINE_V 90. letih prej\xc5\xa1njega stoletja je bilo odprtih ve\xc4\x8d obratov, vklju\xc4\x8dno z obrati na \xc4\x8ce\xc5\xa1kem in \xc5\xa0vedskem ter v Nem\xc4\x8diji. V Franciji so za\xc4\x8deli z lokalno proizvodnjo biodizla (imenovanega tudi diester) iz repi\xc4\x8dnega olja, ki se me\xc5\xa1a v dele\xc5\xbeu 5% v splo\xc5\xa1no uporabljana dizelska goriva in v dele\xc5\xbeu 30% za del javnega prevoza. Reanult, Peugeot in drugi proizvajalci so certificirali svoje motorje za tovornjake za delno uporabo biodizla. Testiranja za uporabo 50% biodizla \xc5\xa1e potekajo. Lokalno se je biodizel za\xc4\x8del proizvajati tudi v drugih delih sveta: do leta 1998 je Avstrijski institut za biogoriva indetificiral 21 dr\xc5\xbeav s komercialnimi projekti na podro\xc4\x8dju biodizla. 100% biodizel je tako zdaj na voljo na \xc5\xa1tevilnih bencinskih servisih po vsej Evropi.\n_START_SECTION_\nLastnosti\n_START_PARAGRAPH_\nBiodizel ima bolj\xc5\xa1e mazalne lastnosti in veliko vi\xc5\xa1je cetansko \xc5\xa1tevilo od dandanes uporabljanih dizelskih goriv z nizko vsebnostjo \xc5\xbevepla. Poleg tega biodizel zmanj\xc5\xa1uje obrabo sistemov za gorivo in deloma podalj\xc5\xa1uje \xc5\xbeivljenjsko dobo opreme za vbrizg goriva, ki uporabljajo za mazanje mazalne lastnosti samega goriva. Odvisno od vrste motorja, to lahko pomeni visokotla\xc4\x8dne \xc4\x8drpalke in injektorje za vbrizg goriva._NEWLINE_Kalori\xc4\x8dna vrednost biodizla je pribli\xc5\xbeno 37,27 MJ/kg, kar je za 9% ni\xc5\xbeje od obi\xc4\x8dajne vrednosti fosilega dizla 2. Na spremembe v energetski gostoti bolj vplivajo same surovine, uporabljene v procesu, kot pa proizvodni proces. It has been claimed biodiesel gives better lubricity and more complete combustion thus increasing the engine energy output and partially compensating for the higher energy density of petrodiesel. Velja, da biodizel omogo\xc4\x8da bolj\xc5\xa1e mazanje in ima bolj popolno zgorevanje, zaradi \xc4\x8desar se mo\xc4\x8d motorja pove\xc4\x8da, kar deloma kompenzira vi\xc5\xa1jo gostoto energije, ki jo ima fosilni dizel._NEWLINE_Biodizel je teko\xc4\x8dina razli\xc4\x8dnih barv, ki variirajo med zlato in temno rjavo, odvisno od uporabljenih proizvodnih surovin. Se me\xc5\xa1a z vodo, ima visoko vreli\xc5\xa1\xc4\x8de in nizek uparjalni tlak. Plameni\xc5\xa1\xc4\x8de biodizla je ve\xc4\x8dje od 130\xc2\xa0\xc2\xb0C in je precej vi\xc5\xa1je od plameni\xc5\xa1\xc4\x8da fosilnega dizla pri 64\xc2\xa0\xc2\xb0C ali bencina pri -45\xc2\xa0\xc2\xb0C. Biodizel ima gostoto pribli\xc5\xbeno 0,88 g/cm3 in je vi\xc5\xa1je od gostote fosilnega dizla, ki je pribi\xc5\xbeno 0,85 g/cm\xc2\xb3. Biodizel prakti\xc4\x8dno skoraj ne vsebuje \xc5\xbevepla in se pogosto uporablja kot dodatek ULSD (dizel z ultra nizkimi vsebnostmi \xc5\xbevepla) za bolj\xc5\xa1e mazanje (mazanje sicer v fosilnem dizlu zagotavljajo \xc5\xbeveplove spojine).'